Slovenska kronika, 17.4.2014


Naslov: Belokranjske pisanice in drsanke
Napoved za voditelja:

V Beli Krajini imajo bogato tradicijo barvanja in okraševanja velikonočnih jajc. Ti sicer izdelujejo skozi vse leto in ne zgolj ob Veliki noči, saj so namenjena bolj obdarovanju in kot svojevrsten spominek in ne za uživanje. Bolj znane so Belokranjske pisanice, po katerih ne rišejo in so značilne za vas Adlešiči in okoliške kraje, izdelujejo jih v treh barvah. Medtem ko so v okolici Metlike zaradi revščine začeli uporabljati cenejšo tehniko in tako so nastale drsanke, ki jih obarvajo s čebulno lupino, v kateri jih kuhajo skoraj dve uri.

T- Iz Črnomlja GORAN ROVAN /

X- Snemalec in montažer Tomi Naglič /

Belokranjske pisanice so sprva izdelovala dekleta in jih poklanjala fantom. Za okrasitev zgolj enega jajca so bolj izurjene potrebovale kar tričetrt ure.
T- VESNA VESELIČ /
X- iz Adlešičev /

»Da se jajce spiha, nato se napiše po surovem jajcu, z voskom po surovem jajcu, namočimo ga v rdečo barvo, rdeči krep papir. Nato ga ponovno pišemo in na koncu skuhamo v črni tekstilni barvi.«
Tega ponavadi še zaščitijo s špehom ali polakirajo ter okrasijo z rdečim cofkom. Ko je nastopila kriza in revščina pa so v okolici Metlike namesto pisanic začeli izdelovati drsanke. 

T- MILENA STAREŠINIČ /
X- iz Suhorja /

»Zaradi tega, ker ni bilo ne krep papirja, ne voska, ne lesa s katerim so se barvale pisanice. So pač ženske začele kuhat v čebulnem listju in praskat s kakšnimi škarjicami starimi, nožičkom, britvico in je ratalo. Motivi so bolj cvetlični, v starih časih so bili ljubezenski, nabožni, danes so pa čisto poljubni, ni predpisanih vzorcev.«
Tradicijo izdelave pisanic in drsank zdaj uspešno prenašajo na nove rodove. Poleg mladih se tega lotevajo tudi starejše ženske, ki tega prej niso počele.
T- JAKOBINA PAHOR PUGELJ /
X- Iz Metlike /

»V glavnem so cvetlični motivi, ne in ornamenti, sredina, potem kakšne rožice, tako da to je vse v glavi. Mora imeti človek mirno roko? Ja, mora. To je pa predpogoj za vse skupej, da je mirna roka.«
Belokranjske pisanice in drsanke so seveda namenjene podarjanju. Ker je v njih veliko ljubezni in so že prave umetnine, so tudi lep spominek, po katerem je zadnje čase vse več povpraševanja.
